CELEX: 32022D0170
Language: et
Date: 2022-02-08 00:00:00
Title: Poliitika- ja julgeolekukomitee otsus (ÜVJP) 2022/170, 8. veebruar 2022, millega nimetatakse ametisse Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni (EUTM Somalia) ELi missiooni vägede juhataja ja tunnistatakse kehtetuks otsus (ÜVJP) 2020/1072 (EUTM Somalia/1/2022)

9.2.2022   
               
               
                  ET
               
               
                  Euroopa Liidu Teataja
               
               
                  L 28/17
               
            
         POLIITIKA- JA JULGEOLEKUKOMITEE OTSUS (ÜVJP) 2022/170,
         8. veebruar 2022,
         millega nimetatakse ametisse Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni (EUTM Somalia) ELi missiooni vägede juhataja ja tunnistatakse kehtetuks otsus (ÜVJP) 2020/1072 (EUTM Somalia/1/2022)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artiklit 38,
         võttes arvesse nõukogu 15. veebruari 2010. aasta otsust 2010/96/ÜVJP Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni kohta, (1) eriti selle artiklit 5,
         ning arvestades järgmist:
         
                     (1)
                  
                  
                     Vastavalt otsuse 2010/96/ÜVJP artikli 5 lõikele 1 volitas nõukogu poliitika- ja julgeolekukomiteed tegema kooskõlas ELi lepingu artikliga 38 Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni (EUTM Somalia) poliitiliseks kontrollimiseks ja strateegiliseks juhtimiseks asjakohaseid otsuseid, sealhulgas otsuseid järgmiste ELi missiooni vägede juhatajate ametisse nimetamise kohta.
                  
               
                     (2)
                  
                  
                     Poliitika- ja julgeolekukomitee võttis 16. juulil 2020 vastu otsuse (ÜVJP) 2020/1072, (2) millega nimetati EUTM Somalia ELi missiooni vägede juhatajaks brigaadikindral Fabiano ZINZONE.
                  
               
                     (3)
                  
                  
                     Itaalia sõjaväevõimud tegid 18. jaanuaril 2022 ettepaneku nimetada brigaadikindral Fabiano ZINZONE järglasena EUTM Somalia ELi missiooni vägede juhatajaks brigaadikindral Roberto VIGLIETTA.
                  
               
                     (4)
                  
                  
                     ELi sõjaline komitee leppis 21. jaanuaril 2022 kokku, et poliitika- ja julgeolekukomiteel soovitatakse Itaalia sõjaväevõimude tehtud ettepanek heaks kiita.
                  
               
                     (5)
                  
                  
                     Tuleks teha otsus brigaadikindral Roberto VIGLIETTA ametisse nimetamise kohta ning otsus (ÜVJP) 2020/1072 tuleks tunnistada kehtetuks.
                  
               
                     (6)
                  
                  
                     Kooskõlas ELi lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises,
                  
               ON VASTU VÕTNUD KÄESOLEVA OTSUSE:
         
            Artikkel 1
            Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni (EUTM Somalia) ELi missiooni vägede juhatajaks nimetatakse alates 9. veebruarist 2022 brigaadikindral Roberto VIGLIETTA.
         
         
            Artikkel 2
            Otsus (ÜVJP) 2020/1072 tunnistatakse kehtetuks alates 9. veebruarist 2022.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 8. veebruar 2022
            
               
                  Poliitika- ja julgeolekukomitee nimel
               
               
                  eesistuja
               
               D. PRONK
            
         
         
            (1)  ELT L 44, 19.2.2010, lk 16.
         
            (2)  Poliitika- ja julgeolekukomitee 16. juuli 2020. aasta otsus (ÜVJP) 2020/1072, millega nimetatakse ametisse Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni (EUTM Somalia) ELi missiooni vägede juhataja ja tunnistatakse kehtetuks otsus (ÜVJP) 2019/1264 (EUTM Somalia/1/2020) (ELT L 234, 21.7.2020, lk 18).